《隐居杂兴 其十》
明代·薛亹

尽日霞封郊树间，藏愚养拙避嚣阛。青堆螺髻山千叠，绿绕柴门水一湾。

出岫浮云闲自散，傍林野鸟倦飞还。携儿呼酒庭中坐，墙外亭亭竹笋班。

作者简介：薛亹，字崇文，号清墅。先世为福建诏安人，明武宗正德年间，携妻子入潮，居于东津，附饶平籍。著有《清墅集》三卷。清乾隆修《潮州府志》卷三〇、清光绪《饶平县志》卷九有传。